open-index/open-wikipedia-markdown huggingface dataset:
Holv

**Holv** () is en Dörp in de Gemeen Hassbossel (Samtgemeen Hullnst) in’n Landkreis Horborg, Neddersassen.

## Geografie

Holv liggt in’n Noorden von de Lümbörger Heid. Dat Water ut dat Rebeed flütt över den Hollinner Beek na’n Starsbeek hen af.

De Naveröörd sünd Resbossel un Holtörp in’n Noordoosten, Hullnst in’n Oosten, de Holtörper Heid un Makensbrook in’n Süüdoosten, Hollinn un Evstörp in’n Süden, Kallmoor un Hassbossel in’n Süüdwesten un Löh un Sounsiek in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Hullnst in’n Kanton Töst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1859 to de Vaagdie Hullnst in dat Amt Mesborg tohöört. Von 1859 bet 1885 weer dat in dat Amt Töst un von 1885 bet 1932 in’n Kreis Horborg. 1932 is dat Deel von’n ne’en un grötteren Kreis Horborg worrn.

Dat Dörp höört al siet dat 19. Johrhunnert to de Gemeen Hassbossel mit to.

### Inwahnertall

### Religion

Holv is evangeelsch-luthersch präägt un höört to dat Kaspel von de Andreas-Kark in Hullnst.

För de Kathoolschen is de St.-Petrus-Kark in Bookholt tostännig.

## Kultur

En Denkmaal för de Fullenen ut de twee Weltkrieg’ steiht an de Straat twüschen Holv un Hassbossel.

### Verenen

De Schüttenvereen Holv is 1975 grünnt worrn un as Sportvereen de TSV Holv 1947.

## Weertschop un Infrastruktur

För Holv is de freewillige Füürwehr Hassbossel mit tostännig.

Elektrischen Stroom hett de Oort 1923 kregen.

### Verkehr

Dör Holv löppt de Kreisstraat 16, de in’n Oosten na Hullnst an de Landsstraat 141 geiht un in’n Oosten na Hassbossel un bi Löh an de L&nbsp;130. Von de K&nbsp;16 geiht in Holv na Süden de K&nbsp;15 över Ebstörp un Avens na Töst af.

De nächste Autobahn is de Autobahn 1 (Afsnidd Hamborg–Bremen). De Opfohrt 46 Heidenau liggt knapp dree Kilometer in’n Süden von Holv an de K&nbsp;15.

De nächste Bahnhoff is so bi twölv Kilometer wied weg in’n Noorden de Bahnhoff Obbens an de Bahnlien Bremerhoben–Buxthu. De Bahnhoff Buxthu an de Nedderelvbahn twüschen Cuxhoben un Hamborg liggt 15 Kilometer in’n Noorden. Von 1902 bet 1968 hett dat ok op de Bahnlien Bremervöör–Bookholt Personenverkehr geven. De nächste Bahnhoff an disse Bahnlien weer söss Kilometer in’n Oosten in Hullnst. An’n Bahnhoff Evsdörp söss Kilometer in’n Süden an de Bahnlien Wilst–Töst hett dat von 1917 bet 1971 Personenverkehr geven.

### Scholen

De Grundschölers ut Holv gaht na de Grundschool Hullnst.

## Literatur

* Wilhelm Marquardt: *Chronik der Gemeinden Halvesbostel mit Holvede und Regesbostel mit Holtorfsbostel und Rahmstorf.* Christians, Hamborg 1989

## Footnoten





## Weblenken
Michele Scarponi

**Michele Scarponi** (* 25. September 1979 in Filottrano; † 22. April 2017 ok dor) weer en italieensch Radrennfohrer. 

## Loopbahn
Scarponi fung sien Loopbahn 2002 bi dat italieensch Radsportteam Acqua e Sapone an. Nah en Johr is he to Domina Vacanze wesselt, mit dat he bi de Klassikern Flèche Wallonne un Lüttich–Bastogne–Lüttich up Platz 4 bzw. 7 keem. Bi de  Freedensfohrt 2004 wunn he een Deelstreck un de Gesamtwertung.

2006 wurr Scarponi vun de Tour de France utslooten, wiel he ünner Dopingverdacht geraden weer. An‘ 8. Mai 2007, also een Dag nah dat Geständnis vun Ivan Basso, hett ok Scarponi inrüümt, dat he wat mit den Dopingschandaal Fuentes to doon harr. Buterdem hett he en umfaaten Opklären verspraaken. Vun den italieenschen Radsportverband FCI wurr he doruphen mit en 18 Maand lang düern Sparr beleggt, de bit to’n 15. November 2008 düern dee.

Nah Afloop vun sien Dopingsparr harr Scarponi sien bit dorhen gröttsten Spood, den Gesamtsieg bi de Feernfohrt Tirreno–Adriatico 2009, den he sück mit en Deelstreckensieg sekern dee. Bi den  Giro d’Italia in dat glieker Johr hett he twee Deelstrecken wunnen.

2010 kunn he sien Sieg vun dat Vörjohr bi Tirreno–Adriatico nich wedderhalen, wiel hüm  Stefano Garzelli up de letzt Deelstreck in en Tüschensprint de fehlen Sekunnen afnehmen dee un so tietgliek mit Scarponi leeg, so dat de beteren Deelstreckenplatzeeren Garzelli to‘n Gesamtsieger maaken deen. Bi den Giro is he to’n eersten Mal up eegen Reeknung fohren. Dor reck he een Deelstreckensieg un keem in de Gesamtwertung up Rang 4.

Den Giro d’Italia 2001 hett Scarponi 6:10 Minuten achter Alberto Contador afslooten, de aber nahderhen wegen en Dopingvergahn bi de Tour de France 2010 sparrt wurr, so dat Scarponi nahträglich Gesamtsieger wurr.

Enn‘ 2012 wurr Scarponi dör dat italieensch Olympische Komitee CONI för dree Maan bit to’n 1. Januar 2013 sparrt. De Sparr fung rückwirkend an‘ 1.&nbsp;Oktober 2012 an. He harr togeeven, dat he sück dör den in‘ italieenschen Sport levenslang as Trainer un Teamdokter sparrten Michele Ferrari in Trainingsfragen beraaden leet.

2013 is Scarponi to’n darten Mal up den veerten Gesamtrang bi den Giro d’Italia fohren. Bi de Tour de France een Johr later weer he en vun de Helper vun den Gesamtsieger Vincenzo Nibali.

An‘ 22. April 2017 wurr Scarponi wiels Trainingsfohrt in sien Gebortsoort Filottrano tödlich besehrt, as he frontal mit en Lütttransporter kollideeren dee, de Fohrer harr hüm nich sehn. Blots wenig Daag tovör harr he bi de Tour of the Alps mit de eersten Deelstreck sien letzt Radrennen wunnen.

Scarponi weer verheiraadt un harr twee Kinner.

## Wat he schafft hett

## Teams
* 2002: Acqua & Sapone
* 2003-2004: Domina Vacanze
* 2004-2005: Liberty Seguros-Würth
* 2007: Acqua & Sapone-Caffè Mokambo
* 2008-2010: Androni Giocattoli-Serramenti PVC Diquigiovanni
* 2011-2013: Lampre-Merida
* 2014-2017: Astana (Radsportteam)

## Weblenken

* Mihele Scarponi in de Datenbank vun Radsportseiten.net
* Michele Scarponi bi ProCyclingStats.com (engelsch)
* Michele Scarponi in de Datenbank vun de Tour de France
* Offizielle Website

## Enkeld Nahwiesen
Persen Verlag

De **Persen Verlag** ut Hamborg is en Verlag, de to de AAP Lehrerfachverlage GmbH höört, wat en Dochterünnernehmen von’n Klett-Verlag ut Stuttgart is.

## Historie

De Verlag is 1976 in Bardörp von dat Ehpoor Sigrid Persen-Müller un Heiner Müller grünnt worrn. To Anfang hett Heiner Müller, Spraaklehrer in’n Kinnergoorn, de *Bergedorfer Bilderbögen für die Spracherziehung* entwickelt. En Tied later hett he mit siene Fro Sigrid Persen de Persen Verlag GmbH grünnt. 1982 töög de Verlag von Bardörp na Hornborg. 1999 hebbt de Grünners den Verlag an’n Klett-Verlag verköfft un sik ut dat Geschäft trüggtagen. 2007 is de Firmensitt na Buxthu ümtagen. In’n Juli 2010 is de Persen Verlag mit’n AOL-Verlag un Auer Verlag – ok Döchter von Klett – to de AAP Lehrerfachverlage GmbH tohoopleggt worrn. Siet 2009 föhrt Christian Glaser as Geschäftsföhrer von de AAP Lehrerfachverlage GmbH ok den Persen Verlag. 2012 is de Firmensitt von Buxthu na Horborg leggt worrn.

## Produkte un Marken

Dat Ünnernehmen verleggt Materialien för’n Ünnerricht, Arbeidsbläder un Kopiervörlagen för Schoolmeesters. Dat kumplette Sortiment besteiht ut üm un bi 1500 Titels för meist all Fächer in de Grund- un Förderschool un de Sekundarstufe. De Produkte warrt in Düütschland, Öösterriek un de Swiez verköfft. 35 Mitarbeiders un 50 fre’e Autoren produzeert so wat 150 ne’e Titels pro Johr. To de Autoren tellt Ralph Birkholz, Gerlinde Blahak, Kurt Hackenbruch, Alexandra Hanneforth, Kirstin Jebautzke, Nicole Weber un Bernd Wehren.

De Persen Verlag verdrifft siene Produkte ünner de Mark Bergedorfer® un Produktregen so as Bergedorfer® Kopiervorlagen, Bergedorfer® Unterrichtsideen, Bergedorfer® Förderpraxis un Bergedorfer COLORCLIPS®. To dat Sortiment höört ok de Titels ut de Reeg „Moderne Pädagogik – MoPäd“. De Mark Bergedorfer® is 1992 bi dat Düütsche Patent- un Markenamt indragen worrn. Se steiht för Ünnerrichtshelpsaken, de de Schoolmeesters Materialien to fächerspezifische Themen un to de allgemenen Themen von’n Schoolalldag praatstellt.

## Verdriev

De Verdriev von de Produkte von’n Persen Verlages löppt över den egenen Webshop un över den statschonären Bookhannel un Online-Bookhannel. Siet 2011 warrt de Produkte ok digital as E-Book verdreven.

## Weblenken

* Websteed von’n Verlag (hoochdüütsch)
Aflehnt Königsgambit

Dat **Aflehnt Königsgambit** is de Beteken för eenige Anspeelvarianten in‘ Schach. In den ECO-Codes wurrn se ünner C30 bit C32 indeelt.

De Führer vun de swaart Figuren hett verscheeden Mögelkeiten, dat nah de Tüüg **1. e2-e4 e7-e5 2. f2-f4** entstahn Königsgambit aftolehnen.

An‘ meesten in Gebruuk sünd de Varianten: 

**2. … Lf8-c5**, etwa mit de wiedere Folg 3. Sg1-f3 d7-d6 4. Sb1-c3 Sg8-f6.

**2. … d7-d5 3. e4xd5 e5-e4**, de Hööftvariante vun dat Falkbeer-Gegengambit.

**2. … d7-d5 3. e4xd5 c7-c6**, dat Nimzowitsch-Gegengambit.

Seltener speelt wurrn:

2. … d7-d6

: Disse Aflehnen wurr vun Aaron Nimzowitsch erwähnt. Dat find sück ok de Naam „Londoner Verteidigung“ dorför. Nah 3. Sg1-f3 e5xf4 ergifft sück de Fischer-Verteidigung vun dat  Königsspringergambit.

2. … Sg8-f6
: Disse Gegenangreep wurr all Gioachino Greco, Alexander Dmitrijewitsch Petrow oder Isidor Gunsberg toschreeven. 3. Sb1-c3 führt to de Wiener Partie.

2. … Dd8-f6
: De vun Stefan Bücker up den Weg brocht Nordwalder Variante bringt de Daam fröh in’t Speel. 3. Sg1-f3 Df6xf4 4. Sb1-c3 Lf8-b4 5. Lf1-c4 Lb4xc3 6. 0-0 wiest  konsequent Speel in de f-Lien.

2. … Dd8-h4+
: Dit vun Raymond Keene empfahlen Schachgebot kann to 3. g2-g3 Dh4-e7 4. f4xe5 d7-d6 5. e5xd6 De7xe4+ 6. Dd1-e2 De4xe2+ 7. Sg1xe2 Lf8xd6 führen.

2. … Sb8-c6 3. Sg1-f3 f7-f5
: Dat vun Matthias Wahls empfahlen Adelaide-Gegengambit, ok Serafino-Variante nömmt (nah den italieensch Schachmeester Serafino Dubois). Swaart verwacht sück dör disse Variante en  dynamische Stellung. Sowohl 4.Sf3xe5?? (...Sc6xe5 5.f4xe5 Dd1-h4+) as ok 4.f4xe5 (...f5xe4 5.Sf3-g1 Sc6xe5) sünd good för Swaart. De Hööftvariante erfolgt mit 4.e4xf5 e4 5.Se5 Sf6.

Bi dat Symmetrische Gegengambit 2. … f7-f5? wiest sück mit 3. e4xf5 de Antreckensvördeel vun den Witten.

## Literatur
* Jakow Estrin, Igor Glaskow: *Das abgelehnte Königsgambit*. Goldmann, München 1985, ISBN 3-442-10952-3
Schaaphusen

**Schaaphusen** () is en Dörp in de Gemeen Eiten in’n Landkreis Veern, Neddersassen. Schaaphusen billt vondaag ok en polietsche Oortschop binnen de Gemeen Eiten.

To Schaaphusen höört ok de Oort Lindheim un Delen von Bre’enmoor un Möhlendoor mit to.

## Geografie

De Oort liggt op de Achem-Veerner Geest, een Kilometer in’n Noorden slütt sik dat Daal von de Wümm an. Dat Water ut dat Rebeed flütt över den Bassener Möhlengraven na de Wümm hen af.

De Naveröörd sünd Möhlendoor in’n Noorden, Bornmoor un Bre’enmoor in’n Noordoosten, Bassen mit Bassenergrund in’n Oosten, Lindheim in’n Süden, Eitermöhlen un Eiten in’n Westen un Booköss in’n Noordwesten.

## Historie

Dat Dörp keem 1466 toeerst in de Oorkunnen vör.

### Verwaltungsgeschicht

In de Franzosentied von 1810 bet 1814 hett de Oort to de Mairie Achem in’n Kanton Achem höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to de Oostvaagdie in dat Gogericht Achem tohöört un von 1852 bet 1885 to dat Amt Achem. Na 1885 weer dat in’n Kreis Achem. 1932 is dat Deel von’n Kreis Veern worrn.

1929 is Lindheim von de Gemeen Emzen an de Gemeen Schaaphusen kamen.

De Oort hett sik an’n 1. April 1968 de Eenheitsgemeen Eiten anslaten. Mit de Gemeenreform in Neddersassen an’n 1. Juli 1972 is de Gemeen Eiten noch grötter worrn. Schaaphusen billt sietdem en egene polietsche Oortschop mit en Oortsvörsteiher.

### Inwahnertall

### Religion

Schaaphusen is evangeelsch-luthersch präägt un höört to dat Kaspel von de Petrus-Kark in Eiten. Düsse Kark is 1861 boot worrn. Vörher hett de Oort to dat Kaspel von de Laurentius-Kark in Achem tohöört.

För de Kathoolschen is de St.-Matthias-Kark in Achem tostännig.

### Oortsvörsteihers

* opstunns: Rainer Wagener

## Kultur

En Denkmaal för de Fullenen ut de twee Weltkrieg’ steiht in Schaaphusen an de Dörpstraat.

### Verenen

De Schütten ut Schaaphusen sünd in’n Schüttenvereen Möhlendoor mit aktiv.

## Weertschop un Infrastruktur

För Schaaphusen is de freewillige Füürwehr Bassen mit tostännig.

### Verkehr

An’n Süüdrand von Schaaphusen löppt de Landsstraat 168 langs, de in’n Westen na Eiten un na Bremen-Oosterholt geiht un in’n Noordoosten na Bassen un Otterbarg. In’n Noorden geiht de *Schaaphüser Dörpstraat* över Möhlendoor an de Kreisstraat 2 ran, de in’n Noorden na Hu’e geiht.

De nächste Autobahn is de Autobahn 1 (Afsnidd Hamborg–Bremen). De Opfohrt 52 Eiten liggt so dree Kilometer in’n Süüdwesten von Schaaphusen an de L&nbsp;167.

De nächste Bahnhoff is so bi söss Kilometer wied weg in’n Noordwesten de Bahnhoff Sao’ern an de Bahnlien Hamborg–Bremen.

### Scholen

Vör 1860 sünd de Kinner ut Schaaphusen in Eiten na School gahn. In dat Johr hett denn en School in Möhlendoor apenmaakt, de ok för Schaaphusen tostännig weer. In de twete Hälft von dat 20. Johrhunnert hett de School wedder dichtmaakt. Sietdem gaht de Kinner ut Schaaphusen na de Grundschool Bassen.

## Footnoten





## Weblenken
Thünen (Gemeen Eiten)

De **Thünen** () is en Oort in de Gemeen Eiten in’n Landkreis Veern, Neddersassen. Binnen de Gemeen höört de Oort to de polietsche Oortschop Eiten-Süüd.

De Thünen is ok Eiterthünen un Emßerthünen nöömt worrn.

## Geografie

De Oort liggt op en Geestutlöper von de Achem-Veerner Geest, de in dat Königsmoor rinreckt.

De Naveröörd sünd Eiten in’n Noorden, Up’m Vie in’n Oosten, Emßen in’n Süden un Ruthentahl in’n Westen.

## Historie

### Verwaltungsgeschicht

In de Franzosentied von 1810 bet 1814 hett Eiterthünen to de Mairie Achem in’n Kanton Achem höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to dat Gogericht Achem tohöört un von 1852 bet 1885 to dat Amt Achem. Na 1885 weer dat in’n Kreis Achem. 1932 is dat Deel von’n Kreis Veern worrn.

Thünen hett von öllers to Emßen tohöört. 1929 hett de Gemeen Emßen Thünen afgeven an de Gemeen Eiten. As sik mit de Gemeenreform in Neddersassen an’n 1. Juli 1972 de ne’e, gröttere Gemeen Eiten billt hett, is de ole Gemeen Eiten opdeelt worrn in de twee Oortschoppen Eiten-Süüd un Eiten-Noord. Thünen höört sietdem to Eiten-Süüd.

### Inwahnertall

### Religion

De Thünen is evangeelsch-luthersch präägt un höört to dat Kaspel von de Petrus-Kark in Eiten.

För de Kathoolschen is de St.-Matthias-Kark in Achem tostännig.

## Weertschop un Infrastruktur

De freewillige Füürwehr Eiten is för’n Thünen mit tostännig.

### Verkehr

De Thünen is över Eiten anbunnen an de Landsstraat 168, de in’n Westen na Bremen-Oosterholt geiht un in’n Noordoosten na Bassen un Otterbarg. Över Emßen is Thünen anbunnen an de L&nbsp;167, de in’n Süden na Achem föhrt.

De nächsten Autobahnen sünd de A&nbsp;1 (Afsnidd Hamborg–Bremen) un de A&nbsp;27 (Afsnidd Bremen–Wasra). De Opfohrt 52 Eiten op de A&nbsp;1 liggt knapp dree Kilometer in’n Noordosten an de L&nbsp;167 un de Opfohrt 23 Achem-Noord op de A&nbsp;27 knapp dree Kilometer in’n Süden ok an de L&nbsp;167.

De nächste Bahnhoff is so knapp veer Kilometer Kilometer wied weg in’n Süden de Bahnhoff Achem an de Bahnlien Wunsdörp–Bremen.

## Footnoten
Thünen

**Thünen** betekent

* Thünen, Oort in de Gemeen Eiten in’n Landkreis Veern, Neddersassen.

**Thünen** is de Familiennaam von

* Ditmar von Thünen († 1432), Koopmann un Raadsherr ut Lübeck,
* Edo Heinrich von Thünen (1808–1873), düütschen Politiker,
* Friedrich von Thünen (1785–1865), düütschen Buur un Politiker,
* Johann Heinrich von Thünen (1783–1850), düütschen Agrarwetenschopper,
* Ludeke von Thünen († 1501), Börgermeester von Lübeck.

Kiek ok bi: Johann Heinrich von Thünen-Institut.
Bääkdörp

**Bääkdörp** () is en Dörp in de Gemeen Seevdaal in’n Landkreis Horborg, Neddersassen.

To Bääkdörp hebbt von öllers ok al de beiden lüttjen Öörd Weid un Wittenbarg mit tohöört.

## Geografie

Dat Dörp liggt direkt an de Landsgrenz na Hamborg. Dat Water ut dat Rebeed flütt över’n Möhlenbeek na’n Engelbeek.

De Naveröörd sünd Marmsdörp in’n Noorden, Sinsdörp in’n Noordoosten, Weid in’n Oosten, Wittenbarg un Fleest in’n Süüdoosten, Wooxdörp, Metzendörp un Tötsen in’n Süüdwesten un Lüra un Appelbüttel in’n Noordwesten.

## Historie

De Oort keem 842 toeerst in de Oorkunnen vör.

### Verwaltungsgeschicht

In de Franzosentied von 1810 bet 1814 hett de Oort to de Mairie Mäkelfeld in’n Kanton Hittfeld höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Vaagdie Höpen in dat Amt Horborg tohöört. Na 1885 weer dat in’n Kreis Horborg, 1932 mit’n Kreis Winsen to’n ne’en un grötteren Kreis Horborg tohoopgahn is.

De Oort is an’n 1. Juli 1972 mit de Gemeenreform in Neddersassen Deel von de Gemeen Seevdaal worrn un billt nu as Gemeendeel tohoop mit Fleest, Glüsen un Metzendörp en Oortschop mit egen Oortsraad un Oortsbörgermeester binnen de Gemeen Seevdaal. De Oortsraad hett 15 Liddmaten.

### Inwahnertall

: * von 1910 af an mit Weid un Wittenbarg

### Religion

Bääkdörp is evangeelsch-luthersch präägt un höört to dat Kaspel von de Kark in Sinsdörp.

För de Kathoolschen is de St.-Ansgar-Kark in Hittfeld tostännig, dat siet 2014 to de Karkengemeen Goden Hirt in Winsen tohöört.

### Wapen

Dat Wapen von Bääkdörp is dwars deelt un wiest baven achtern op gollen Grund en blauen Fisch un en blaue Wellenlien un ünnen vörn op sülvern Grund en Bünnel mit dree Ohren.

## Weertschop un Infrastruktur

As freewillige Füürwehr is de Füürwehr Bääkdörp-Metzendörp tostännig, de an’n 1. April 1937 grünnt worrn is. Vörher weer Bääkdörp en Löschgrupp von de Freewillige Füürwehr Sinsdörp.

Bi dat Dörp liggt en 13 Hektar groot Gewarvrebeed.

### Verkehr

Dör Bääkdörp löppt de Kreisstraat 69, de in’n Noorden in de K&nbsp;80 münnt un in’n Süüdwesten över Wooxdörp un Metzendörp na Tötsen löppt.

De nächste Autobahn is de Autobahn 7. De Opfohrt 35 Fleest liggt so twee Kilometer in’n Süüdoosten von Bääkdörp an de L&nbsp;213. De Opfohrt 2 Marmsdörp/Lüra op de A&nbsp;261 liggt dree Kilometer in’n Noordwesten an de B&nbsp;75.

De nächste Bahnhoff is knapp twee Kilometer wied weg in’n Süüdoosten de Bahnhoff Hittfeld an de Bahnlien Hamborg–Bremen.

## Literatur

* Alfred Keseberg: *842-1967 – Beckedorf vor den Toren Hamburgs zum 1125jährigen Jubiläum.* 1967

## Footnoten





## Weblenken
Tüchten

**Tüchten** () is en Dörp in de Gemeen Eiten in’n Landkreis Veern, Neddersassen. Binnen de Gemeen Eiten höört de Oort to de polietsche Oortschop Bassen.

## Geografie

De Oort liggt op’n Rand von de Achem-Veerner Geest hen na dat Moor. Dat Water flütt över Gravens na de Wümm hen af.

De Naveröörd sünd Brammer un Kasshoope in’n Noorden, Wümmingen un Rootlook in’n Noordoosten, Middeldörp in’n Oosten, Schanzendörp un Giersdörp in’n Süüdoosten, Bauermoor un Groten Hollen in’n Süüdwesten un Bassen in’n Westen.

## Historie

In Tüchten sünd üm 1930 rüm ünner annern 75 Urnengräver ut de Iesentied funnen worrn.

De Hoff von de Ridders von Dube weer fröher en Eddelhoff.

### Verwaltungsgeschicht

In de Franzosentied von 1810 bet 1814 hett de Oort to de Mairie Achem in’n Kanton Achem höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to de Oostvaagdie in dat Gogericht Achem tohöört un von 1852 bet 1885 to dat Amt Achem. Na 1885 weer dat in’n Kreis Achem. 1932 is dat Deel von’n Kreis Veern worrn.

De Oort weer von öllers Deel von de Gemeen Bassen. Bassen is an’n 1. Juli 1972 mit de Gemeenreform in Neddersassen Deel von de Gemeen Eiten worrn. Sietdem höört Tüchten binnen de Gemeen to de Oortschop Bassen.

### Inwahnertall

### Religion

Tüchten is evangeelsch-luthersch präägt un höört to dat Kaspel von de Petrus-Kark in Eiten. Düsse Kark is 1861 boot worrn. Vörher hett de Oort to dat Kaspel von de Laurentius-Kark in Achem tohöört.

För de Kathoolschen is de St.-Matthias-Kark in Achem tostännig.

## Weertschop un Infrastruktur

För Tüchten is de freewillige Füürwehr Bassen mit tostännig.

### Verkehr

Tüchten is över lüttjere Straten anbunnen an de L&nbsp;168 in’n Noordwesten, de L&nbsp;155 in’n Noordoosten un de K&nbsp;5 in’n Süüdwesten.

De nächste Autobahn is de Autobahn 1 (Afsnidd Hamborg–Bremen), de weniger as een Kilometer in’n Noorden von’n Oort langslöppt. De Opfohrt 51 Posthusen liggt so veer Kilometer in’n Noordoosten von Tüchten an de L&nbsp;155.

De nächste Bahnhoff is so bi fiev Kilometer wied weg in’n Noorden de Bahnhoff Otterbarg an de Bahnlien Hamborg–Bremen.

## Literatur

*  Christel Barning, Elisabeth Schnakenberg: *Bassen – Geschichte und Geschichten von 1259 bis heute.* Atelier im Bauernhaus, Hu’e 2013, ISBN 978-3881321075

## Footnoten
Schepinkel

**Schepinkel** () is en Dörp in de Gemeen Kerklinneln in’n Landkreis Veern, Neddersassen. De Oort billt binnen de Gemeen Kerklinneln vondaag ok en polietsche Oortschop, to de ok de Oort Odeweg un de Geerkenhoff mit tohöört. Ok de lüttje Oortsdeel Sankt Pauli höört to Schepinkel.

## Geografie

De Oort liggt op de Linnelner Geest. Dat Water ut dat Rebeed flütt över den Gohbeek af.

De Naveröörd sünd Odeweg in’n Noorden, Dreeßel in’n Noordoosten, Jeddingen in’n Oosten, Sankt Pauli (Landkreis Veern) un Egenbossel in’n Süüdoosten, Lüttjen Heinz un Bennbössel in’n Süüdoosten un Lüttjen Zähln un Groten Zähln in’n Noordwesten.

## Historie

Schepinkel kummt 1385 as *Schapwinkele* toeerst in de Oorkunnen vör.

### Verwaltungsgeschicht

In de Franzosentied von 1810 bet 1814 hett de Oort to de Mairie Kerklinneln in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Vaagdie Kerklinneln in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem tohoopleggt worrn is un den ne’en un grötteren Kreis Veern billt hett.

Odeweg un Schepinkel hebbt von öllers een Gemeen billt. Disse Gemeen hett bet 1954 den Naam *Odeweg* dragen un sien Naam denn op *Schepinkel* ännert. De Gemeen is an’n 1. Juli 1972 mit de Gemeenreform in Neddersassen Deel von de Gemeen Kerklinneln worrn. Sietdem billt Schepinkel en Oortschop mit egen Oortsvörsteiher binnen de Gemeen Kerklinneln.

### Inwahnertall

### Religion

Schepinkel is evangeelsch-luthersch präägt un höört to dat Kaspel von de Bartholomäus-Kark in Karkwals.

För de Kathoolschen is de St.-Josef-Kark in Veern tostännig.

### Oortsvörsteihers

* opstunns: Ingrid Müller

## Kultur

### Verenen

De Schütten ut Schepinkel sünd in’n Schüttenvereen Schepinkel-Odeweg aktiv.

## Weertschop un Infrastruktur

Schepinkel hett en egene freewillige Füürwehr, de 1941 grünnt worrn is. Dat Sprüttenhuus steiht in Odeweg.

Von 1927 bet in de Johren 1980 hett dat in Schepinkel en Meieree geven.

### Verkehr

Dör Schepinkel löppt de Kreisstraat 18, de in’n Noordwesten na Groten Zähln geiht un in’n Süden an de Landsstraat 171. De L&nbsp;171 geiht in’n Westen na Kerklinneln un Veern un in’n Oosten na Jeddingen un Visselhöövd.

De nächste Autobahn is de Autobahn 27 (Afsnidd Bremen–Wasra). De Opfohrt 26 Veern-Oost liggt so 13 Kilometer in’n Süüdwesten von Schepinkel an de L&nbsp;171.

De nächste Bahnhoff is so bi negen Kilometer wied weg in’n Oosten de Bahnhoff Visselhöövd an de Bahnlien Ülzen–Langwedel. De Bahnlien is 1873 anleggt worrn. Bet 1987 hett dat ok an’n Bahnhoff Bennbössel noch Personenverkehr geven, de blots knapp twee Kilometer wied weg weer.

### Scholen

Von 1844 af an harr de Oort tohoop mit Odeweg en gemeensame School, de in Odeweg stünn. De School hett 1965 dichtmaakt. Vondaag gaht de Kinner na de Grundschool Bennbössel.

## Footnoten
Beverst (Oortschop)

**Beverst** is en polietsche Oortschop binnen de Gemeen Beverst in’n Landkreis Cuxhoben, Neddersassen.

Blangen dat Dörp Beverst sülvs höört to de Oortschop ok de lüttjeren Öörd Deelbrügg, Heyerhöben, Kramelheid, Oosterndörp, Spintenkamp, Taben, Wachholt, Wehldörp un Beverstermöhlen mit to.

## Geografie

De Oortschoppen ümto sünd Wolljes in’n Noordoosten, Appeln in’n Oosten, Karkwist in’n Süüdoosten, Wellen in’n Süden, Stubben in’n Süüdwesten, Luunst in’n Westen un Heerst in’n Noordwesten.

## Historie

An’n 1. Februar 1971 sünd de dree Gemenen Beverst, Oosterndörp un Wehldörp to de ne’e Gemeen Beverst tohoopslaten worrn. Düsse Gemeen is denn an’n 1. April 1971 ok Maat von de Samtgemeen Beverst worrn. Mit de Gemeenreform in Neddersassen an’n 1. März 1974 sünd tosätzlich noch de Gemenen Wellen un Wolljes tokamen un hebbt sik de Gemeen Beverst anslaten.

An’n 1. November 2011 hett sik de Samtgemeen Beverst to en Eenheitsgemeen tohoopslaten. Dorbi is ut de Gemeen Beverst de Oortschop Beverst worrn, de en Oortsvörsteiher hett. De beiden fröheren Gemenen Wellen un Wolljes sünd dorbi aver egenstännige Oortschoppen worrn.

De Gemeen weer 2010 51,40&nbsp;km² groot un harr 4.099 Inwahners.

### Börgermeesters/Oortsvörsteihers

Börgermeesters:

Oortsvörsteihers:

### Gemeenraad

### Wapen

Dat Wapen von Beverst wiest op gollen Grund över en grönen Schildfoot mit sülvern Wellenlien en swarten Bever mit rode Tung un Klauen.

Utklamüsert hett dat de Heraldiker Gustav Völker.
Meyerhoff (Snevern)

**Meyerhoff** () weer en eenstelligen Hoff un later en lütten Oort in de hüdige Gemeen Snevern in’n Landkreis Heidkreis, Neddersassen.

## Geografie

De Öörd ümto weren Snevern in’n Noorden, Gallhorn in’n Süüdoosten, Stimbeck, Hasselhoff un Vöden in’n Süüdwesten un Zoarn in’n Noordwesten.

## Historie

De ole Oort Meyerhoff is vondaag verlaten un dat Rebeed is Deel von’n Sneverner Walter-Peters-Park.

### Verwaltungsgeschicht

In de Franzosentied von 1810 bet 1814 hett de Oort to de Mairie Lambrüch in’n Kanton Töst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to de Amtsvaagdie Snevern in dat Amt Rodenborg tohöört, von 1852 bet 1859 to dat Amt Snevern un denn von 1859 bet 1885 to dat Amt Soltau. Na 1885 weer dat in’n Kreis Soltau/Landkreis Soltau, de 1977 mit’n Landkreis Fambossel to’n Landkreis Soltau-Fambossel tohoopgahn is. De wedder hett 2011 den Naam Landkreis Heidkreis annahmen.

De Hoff höört al von öllers to de Buurschop un later de Gemeen Snevern to. Snevern is an’n 1. März 1974 mit de Gemeenreform in Neddersassen Deel von de nu veel gröttere Gemeen Snevern worrn.

### Inwahnertall

### Religion

Meyerhoff weer evangeelsch-luthersch präägt un hett to dat Kaspel von de Peter-un-Paul-Kark in Snevern höört.

## Weertschop un Infrastruktur

Elektrischen Stroom hett de Oort 1906 kregen.

## Footnoten
Barthold Clemens von Gruben

**Barthold Clemens von Gruben** (* 27. März 1709; † 23. September 1760) weer en düütschen Verwaltungsbeamten.

Von Gruben is 1709 as Söhn von Sabine Christine, borene von der Kuhla (Oktober 1682–10. Februar 1752), un Jürgen von Gruben (1682–5. März 1751) boren. He hett 1728 en Studium von de Juristeree an de Universität Halle anfungen.
He weer von 1742 bet 1751 Drost von dat Amt Oosterholt un hett 1749 den Rang von en Oberhauptmann kregen. Von 1751 bet 1754 weer he Oberhauptmann von dat Amt Leendaal.

Von Gruben hett an’n 27. Juli 1748 Anna von Staffhorst (* 11. Juni 1728; Dochter von Adam Ernst Christian von Staffhorst) freet. De beiden harrn den Söhn Georg Christian von Gruben (11. Februar 1749–25. März 1820).

## Footnoten
Seehoff (Oolland)

**Seehoff** () is en Hoff, de to Hoov in de Gemeen Jörk in’n Landkreis Stood, Neddersassen, höört un en Wahnsiedlung op de anner Sied von de Landsgrenz na Hamborg. De Wahnsiedlung liggt in’n Stadtdeel Neefeld (Bezirk Horborg).

## Geografie

De Oort liggt in de Masch von de Elv in Oolland. Dat Water ut dat Rebeed flütt över Wettern af na de Eest.

De Öörd ümto sünd Cranz in’n Noorden, Liedenkummer (Noorden) in’n Noordoosten, Hasselwarder in’n Oosten, Liedenkummer (Süden) in’n Süüdoosten, Nincoperoort in’n Süüdwesten un Hoov in’n Westen.

## Historie

Seehoff weer bet in dat 19. Johrhunnert blots en enkelten Hoff. De Hoff weer en Domään. Bet in dat 20. Johrhunnert is de Oort op dree Hööv anwussen. In de Johren 1950 un 1960 sünd dör de Warft J. J. Sietas veel Gastarbeiders na Neefeld kamen. För disse Arbeiders is bi Seehoff en Wahnsiedlung anleggt worrn. Dorüm gifft dat ok vondaag noch veel Migranten in Seehoff, ünner annern Kurden un Törken.

### Verwaltungsgeschicht

In de Franzosentied von 1810 bet 1814 hett de Oort to de Mairie Hasselwarder in’n Kanton Buxthu höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1823 to dat Amt Oold- un Neeklooster tohöört un denn von 1823 bet 1852 to de Hauptmannschop Hasselwarder in dat Grevengericht Oolland. Von 1852 bet 1885 weer dat in dat Amt Jörk un na 1885 in’n Kreis Jörk. 1932 is dat Deel von’n Kreis Horborg worrn.

De Oort hett von öllers bi Hasselwarder mit bihöört. De Gemeen Hasselwarder is 1929 mit Nincop to de Gemeen Neefeld tohoopgahn. As dat Groot-Hamborg-Gesett an’n 1. April 1937 in Kraft treden is, keem Neefeld an de Stadt Hamborg. De Seehoff aver is von Neefeld aftrennt worrn un keem an de Gemeen Hoov in’n Kreis Horborg, de mit de Gemeenreform in Neddersassen an’n 1. Juli 1972 Deel von de Gemeen Jörk in’n Landkreis Stood worrn is.

### Inwahnertall

### Religion

Seehoff is evangeelsch-luthersch präägt un höört to dat Kaspel von de Pankratius-Kark in Neefeld.

För de Kathoolschen is de Hillig-Krüüz-Kark in Neegraven tostännig.

## Weertschop un Infrastruktur

För Seehoff is de freewillige Füürwehr Neefeld-Noord tostännig.

In Seehoff gifft dat en Filiaal von de Spoorkass Stood-Oolland.

## Footnoten
Finkenriek

**Finkenriek** () is en Oort in de Gemeen Vosshusen in’n Landkreis Horborg, Neddersassen. Binnen de Gemeen Vosshusen höört de Oort to de polietsche Oortschop Rübk.

Finkenriek weer bet in dat 20. Johrhunnert separat von Rübk, warrt vondaag aver mehrstendeels as Deel von Rübk ansehn.

## Geografie

De Oort liggt an’n Süüdrand von de Masch von Oolland hen na dat Moor, dat Oolland von de Geest trennt. Dat Water ut dat Rebeed warrt över de Landwettern na de Eest hen afföhrt.

De Naveröörd sünd Hoov in’n Noorden, Rübk in’n Oosten, Vosshusen in’n Süüdoosten, Buxthu mit Hogendannen un Weid in’n Süüdwesten, Neeland in’n Westen un Moorenn in’n Noordwesten.

## Historie

In en Oorkunn von 1469 steiht, dat de Hoff Finkenriek mit 11 Morgen Land an en ne’en Pächter vergeven warrt, nadem he 60 Johr lang wööst legen hett.

### Verwaltungsgeschicht

In de Franzosentied von 1810 bet 1814 hett de Oort to de Mairie Eestbrügg in’n Kanton Buxthu höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1823 to dat Amt Oold- un Neeklooster tohöört, von 1823 bet 1852 to de Vaagdie Ooldkloostergericht in dat Grevengericht Oolland un denn von 1852 bet 1885 to dat Amt Jörk. Na 1885 weer dat in’n Kreis Jörk. 1932 is dat Deel von’n Kreis Horborg worrn.

In dat 19. Johrhunnert hett de Oort to de Gemeen Ooldkloostergericht höört, is denn aver in de twete Hälft von dat 19. Johrhunnert Deel von de Gemeen Moorenn worrn. In de eerste Hälft von dat 20. Johrhunnert is Finkenriek von de Gemeen Moorenn in de Gemeen Rübk wesselt. De Gemeen Rübk is an’n 1. Juli 1972 mit de Gemeenreform in Neddersassen Deel von de Gemeen Vosshusen worrn.

### Inwahnertall

### Religion

Finkenriek is evangeelsch-luthersch präägt un höört to dat Kaspel von de Martini-Kark in Eestbrügg.

För de Kathoolschen is de St.-Maria-Kark in Buxthu tostännig.

## Weertschop un Infrastruktur

### Verkehr

Finkenriek liggt an de Kreisstraat 19, de in’n Süüdwesten in de K&nbsp;40 övergeiht un na Buxthu löppt. In’n Oosten löppt de K&nbsp;19 bi Nincoperdiek an de L&nbsp;235 ran, de in’n Noorden na Neefeld löppt un in’n Süden na Vosshusen.

De plaante Autobahn 26 (Afsnidd Stood–Hamborg) schall so bi 200 Meter süüdwarts von Rübk langslopen. De Opfohrt 8 Vosshusen liggt denn glieks bi Rübk an de L&nbsp;235.

De nächste Bahnhoff is de Bahnhoff Buxthu an de Nedderelvbahn von Cuxhoben na Horborg un liggt bi söss Kilometer wied weg in’n Süüdwesten. Mit veer Kilometer noch dichter bi is de Bahnhoff Vosshusen, an den de Lien S3 von de S-Bahn Hamborg höllt.

## Footnoten
Horbörger Stadtpark

De **Horbörger Stadtpark** is en 90 Hektar groten Volkspark in Hamborg. De Park liggt in’n Stadtdeel Wilsdörp, Bezirk Horborg.

## Historie

De Park is rund üm’n Butenmöhlendiek anleggt worrn, de in dat 16. Johrhunnert för en Watermöhl anstaut worrn is. Siet 1890 is de Diek as Baadanstalt bruukt worrn. Von 1913 af an sünd op dat Gelänn eerste Boarbeiden vörnahmen worrn, de de Baadanstalt in dat Kunzept von’n Volkspark inbunnen hebbt. De Park sülvs hett in’n Mai 1926 apenmaakt. De Stadt Horborg wull dor in de Stadt en Ruum to’n Verhalen schaffen. Dorto sünd ünner annern en Amphitheater, Flächen to’n Liggen un för Gymnastik un 1931 op üm un bi acht Hektar en Schoolgoorn inricht worrn. Dat Kunzept to disse Anlagen keem von’n prüüßschen Goornbodirekter Georg Hölscher. Siene Plaans sünd na sien Dood 1932 von sien Söhn Ferdinand foortsett worrn.

De Bo von’n Horbörger Stadtpark hett to en Beschäftigungsprogramm för Noodstandsarbeiders höört, dat Walter Dudek vöranbröcht hett.

Later is noch Land för den Park toköfft worrn. 1950 is en ehmalig Fabrikgelänn un en Privatgelänn an’n Park anslaten worrn. Dormit verbunnen weren Ümboarbeiden, de trech weren, kort bevör de Internatschonale Goornschau 1953 apenmaakt hett. 1985 bet 1987 sünd dor noch mehr Flächen süden den Butenmöhlendiek tokamen. Dor is nu en Vagelschuul- un Broodrebeed in’e „Langenbeekschen Wischen“.

Tosätzlich is de Stadtpark dör’n olen Horbörger Karkhoff, de vondaag ok as Park bruukt warrt, mit dat Phoenix-Veerdel un dat Stadtzentrum verbunnen.
Gemeen Stood/Söhns un Döchter

Diese Wikidata Liste der Söhne und Töchter von Gemeen Stood (und den untergeordneten Verwaltungseinheiten, z.B. Bützfleet) wird automatisch aus Wikidata gefüllt. 

Personen ohne Artikel in der Plattdeutschen Wikipedia sind kursiv gekennzeichnet und direkt mit dem Datensatz in Wikidata verlinkt.

Um eine Person in diese Liste aufzunehmen, muss sie in Wikidata mit Geburtstag und Geburtsort (Stood oder untergeordneten Verwaltungseinheiten) versehen sein. 

Taucht ein existierender Plattdeutschen Wikipedia-Eintrag für eine Person hier nicht auf, liegt hierzu höchstwahrscheinlich kein oder ein unvollstädiger Wikidata-Eintrag vor. Bitte gern in Wikidata anlegen, mit dem Plattdeutschen Artikel verlinken, komplettieren und diese Liste manuell aktualisieren (s.u.).

Taucht eine Persone hier fälschlicherweise auf, liegt das an den Wikidata Einträgen für dessen Geburtsort und der Zuordnung des Geburtsorts zu den darüberliegenden Verwaltungseinheiten (siehe z.B. Verwaltungsgliederung Landkreis Stade ). Bitte genau Belege prüfen und ggf. in Wikidata den Geburtsort ergänzen und den alten nicht löschen, sondern als "Missbiligter Rang" kennzeichnen (siehe F. C. S. Schiller (Q819293)). 

Die Liste wird über die Vörlaag:Person Row (Name, Geburtsjahr, Todesjahr und Liste der Tätigkeiten) formatiert. Bei Tätigkeiten ohne Plattdeutsche Bezeichnung (Label) können dort Wikidata-IDs auftauchen, diese bitte gern in Wikidata übersetzen und diese Liste manuell aktualisieren (s.u.).
Lüün (Mehrdüdig Begreep)

**Lüün** betekent

* Lüün, lütten Vagel,
* Lüün, Oort, de nu to’n Stadtdeel Lüün-Moorfeld von de Stadt Lümborg in’n Landkreis Lümborg, Neddersassen, höört,
* Lüün, sassischen Oort, de 795 in’n Tosamenhang mit de Sassenkriege in de Oorkunnen vörkummt.

Kiek ok bi: Klooster Lüün un Amt Lüün, de in’n Oort Lüün seten hebbt.
John Edward Sulston

Sir **John Edward Sulston** (* 27. März 1942 in Cambridge, Grootbritannien; † 6. März 2018) weer en britisch Bioloog. 2002 kreeg he mit Sydney Brenner un Howard Robert Horvitz den Nobelpries för Physiologie oder Medizin „für hör Forschungsarbeiten up dat Rebeet vun de genetisch Reguleeren vun de Organentwicklung un dat programmeert Zellstarven“.

## Leven
Sulston weer Söhn vun en anglikaansch Geistlichen. He wies all to fröh Tiet en Interesse in Natuurwetenschapen un hett mit Stipendium en Privatschool in Northwood besöcht. Af 1960 studeer he mit en Stipendium an de Universität Cambridge (Pembroke College) Biologie un Organische Chemie mit den Bachelor-Afsluss 1963 un de Promotschoon (Ph. D.) in Nukleotid-Chemie bi Colin Reese 1966. As Post-Doktorand weer he bi Leslie Eleazer Orgel an dat Salk Institute in San Diego, wo he sück ünner den Infloot vun Orgel, Sydney Brenner un Francis Harry Compton Crick weer mee de Biologie towennen dee. Af 1969 forsch he an dat Medical Research Council Laboratory of Molecular Biology (LMB) in Cambridge, wo he sück in de Grupp vun Brenner mit de Neurobiologie vun C. elegans befaaten dee. 1992 bit 2000 weer he Direkter vun dat Wellcome Trust Sanger Institute in Cambridge, dat up britisch Siet an dat Human Genome Project bedeeligt weer.  

2012 wurr he Vörstand vun dat Institute for Science, Ethics and Innovation vun de University of Manchester.

Sulston hett mit Horvitz en vullständige Neuronenkoort vun C. elegans upstellt, bestimm de vullständige Zellafstammen vun de embryonaal Entwicklung vun C. elegans un weer wesentlich an de Sequenzeeren vun de sien Genom bedeeligt, in en Tosommenarbeit vun Cambridge un de University of Washington. Dat weer 1998 de eerste vullständige Sequenzeeren vun en Deert. 

Sulston weer siet 1966 verheiraadt un hett twee Kinner.

## Utteknungen (Utwahl)
* 1986: Wählt in de Royal Society
* 1986: W. Alden Spencer Pries
* 1991: Gairdner Foundation International Award
* 1996: Darwin-Medaille vun de Royal Society
* 1998: Rosenstiel Award
* 2000: Pfizer Pries för Innovative Wetenschap
* 2000: George W. Beadle Award
* 2000: Sir Frederick Gowland Hopkins Medaille
* 2001: Edinburgh Medal
* 2001: Christmas Lecture vun de Royal Institution (Secrets of Life)
* 2001: Prinz-von-Asturien-Pries (Spanien)
* 2002: Alfred P. Sloan, Jr. Prize
* 2002: Dan-David-Pries
* 2002: Nobelpries für Physiologie oder Medizin
* 2013: Rutherford Memorial Lecture vun de Royal Society of New Zealand

2001 wurr he adelt (Knight Bachelor).

## Weblenken

* John Edward Sulston up de Sieden vun den Nobelpries (engelsch)
* Wellcome Trust Sanger Institute, Cambridge, Großbritannien (engelsch)
* „Genom des Menschen“, The Wellcome Trust (engelsch)

## Enkeld Nahwiesen
Alexander Michailowitsch Samokutjajew

**Alexander Michailowitsch Samokutjajew** (russisch: Александр Михайлович Самокутяев; * 13. März 1970 in Pensa, Oblast Pensa, Russische SFSR) is en ehmalger russisch Kosmonaut.

## Militärisch Utbillen
Samokutjajew hett 1992 de Pilotenschool Tschernihiw as Pilot-Ingenieur afslooten un floog Wilga 35A, L-13 Blanik, Aero L-39 un Suchoi Su-24. He deen in de russisch Luftwappen in den Militärbezirk Fernost un kann 680 Floogstünnen as ok 250 Fallschermsprünge nahwiesen. To sien wiedere Fähigkeiten tell qualifizeert Düüken. Buterdem weer he stellvertreden  Geschwaderkommandeur un hett gegenwärtig den Rang vun en Oberst vun de Russisch Luftstrietkräfte in‘ Ruhestand inne. In de Johren 1998 bit 2000 studeer he an de Gagarin-Militärakademie vun de  Luftstrietkräfte in Monino, dornah wurr he to’n Gruppenleiter in dat Gagarin-Kosmonautentrainingszentrum beropen.

## Ruumfohrertätigkeit
An‘ 29. Mai 2003 wurr Samokutjajew as Kandidat vun dat Kosmonautentrainingszentrum utwählt, sien Kosmonauten-Grundutbillen hett he in‘ Juni 2005 mit Utteknung aufslooten. Bit November 2008 folg wieder ISS-Training. Sietdem befunn he sück in‘ Training för en Langtietupenholt up de  Internatschonale Ruumstatschoon, ünner annern weer he Ersatzmann för Alexander Skworzow as Kommandant vun dat Ruumschipp Sojus TMA-18 to de ISS.

Samokutjajew weer Bordingenieur vun de Expeditschonen 27 un 28. He is an‘ 4. April 2011 (Oortstiet in Baikonur: 5. April) tosommen mit Andrei Borissenko un Ronald Garan as Kommandant vun dat Ruumschipp Sojus TMA-21 start un is an‘ 16. September 2011 weer lannd. Tosommen mit de ISS-Liddmaaten Dmitri Jurjewitsch Kondratjew, Catherine Grace Coleman un Paolo Nespoli billen se tonächst de ISS-Expeditschoon 27. Nahdem de dree weer lannd weern, bill sien Crew gemeensam mit Sergei Alexandrowitsch Wolkow, Michael Edward Fossum und Satoshi Furukawa de ISS-Expeditschoon 28.

Samokutjajew wurr dornah as Bordingenieur vun de ISS-Expeditschonen 41 un 42 nomineert. As Kommandant vun dat Ruumschipp Sojus TMA-14M flog he an‘ 25. September 2014 tosommen mit Jelena Olegowna Serowa un Barry Eugene Wilmore to de Internatschonale Ruumstatschoon, wo all de ISS-41 Mannschap, bestahn ut Maxim Wiktorowitsch Surajew, Gregory Reid Wiseman un den Düütschen Alexander Gerst weer. Nahdem de weer torüchflagen weern, hemm de Ruumfohrer Anton Nikolajewitsch Schkaplerow,  Samantha Cristoforetti un Terry Wayne Virts tosommen mit Samokutjajew un sien Crew de ISS-Expeditschoon 42 bild. Die Crew um Samokutjajew floog an‘ 12. März 2015 weer torüch. He hett somit en Weltruumerfohrung vun 331 Daag, 11 Stünnen un 23 Minüüten.

To’n 28. April 2017 is he ut gesundheitlich Grünnen ut dat Kosmonautenkorps utscheeden.

## Ehrungen
* Held vun de Russisch Föderatschoon (25. Juni 2012)
* Flegerkosmonaut vun de Russisch Föderatschoon (25. Juni 2012)
* Verdeenstorden för dat Vaderland 4. Klasse (15. Februar 2016)

## Privates
Alexander Samokutjajew is verheiraadt un hett een Dochter. 

## Enkeld Nahwiesen


## Weblenken

* Spacefacts.de: Kurzbiografie
* NASA: Biografie (englisch)
* Astronaut.ru Biografie (russisch)
Owen Moore

**Owen Moore** (* 12. Dezember 1886 in County Meath, Irland; † 9. Juni 1939 in Beverly Hills, Kalifornien) weer en US-amerikaansch Schauspeler vun irisch Afstammen.

## Leven
Ebenso as sien Bröers Tom un Matt weer Owen Moore en völbeschäftigt Dorsteller vun de  Stummfilmära. Mit 11 Johren keem he mit sien Familie ut Irland in de USA. Nich toletzt wegen sien good Utsehn wurr he för dat Theater un af 1908 ok för den Film opdeckt.  He wurr bi de  Biograph Company ünner annern vun David Wark Griffith in de sien Fröhwarken insett.

Owen hett dorbi Mary Pickford kennen lehrt, de up den Weg to en Star weer. Se hemm 1911 stillkens heiraadt un tosommen eenige Filme dreiht, dorünner James Kirkwood sien *Cinderella* un *Mistress Nell*. 1920 wurr de Ehe schett un Pickford hett  Douglas Fairbanks heiraadt. Dornah weer Owen bit to sien Dood 1939 mit de Schauspelersche Kathleen Perry tosommen, mit de he ok in eenig Filmen en Paar dorstellen dee. 

Mit Anfang vun de Toonfilmtiet gung dat mit sien Popularität aber bargdaal. He weer woll ok en good Singer, aber för Musicals weer he nu all to old. He keem denn hööftsächlich noch as Nebendorsteller to’n Insatz. Sien letzt Film weer 1937 mit *[[A Star Is Born (1937)|A Star Is Born]]*, in den he he Filmregisseur dorstellen dee. 

De dree Moore-Bröers sünd in en Film gemeensam uptreeden: *Side Step* (1928). Ok de Moder vun de dree Bröers weer Schauspelerin, en Charakterdorstellerin. Se hett hör Loopbahn aber all 1915 afslooten un is nah Irland torüch gahn. Twee wiedere Geschwister, Mary un Joe, weern ok Schauspeler, sünd aber all fröh storven.

In dat Öller vun blots 52 Johren is Owen Moore an en Hartslag doodbleeven. 

Up den Walk of Fame in Hollywood is Owen Moore, de in meest 300 Filmen mitwarkt hett, mit en Steern verewigt (6725 Hollywood Boulevard).

## Filmografie (Utwahl)

## Literatur
* George A. Katchmer: *The Four Moore Brothers; Owen.* – Artikel in „Classic Images“ April 1988, Ausg. 154, Sieden 30, 32, C1-C2

## Weblenken
*
Neelannermoor (Engelschopp)

**Neelannermoor** () is en lütten Oort, de to dat Dörp Neeland in de Gemeen Engelschopp (Samtgemeen Olendörp-Himmelpoorten) in’n Landkreis Stood, Neddersassen, höört.

## Geografie

De Oort liggt an’n Süüdrand von dat Kedener Moor hen na de Masch von de Oost. Dat Water ut dat Rebeed flütt över Gravens na de Oost hen af.

De Naveröörd sünd Theisbrüggermoor, Aschhoorn un Aschhoornermoor in’n Noordoosten, Drochtersermoor in’n Oosten, Waterkroog un Engelschopp in’n Süüdoosten, Neeland in’n Süüdwesten, Grootweurn in’n Westen un Hüll in’n Noordwesten.

## Historie

Neelannermoor is as Moorkolonie an’n Rand von de Feldmark von Neeland hen na dat Kedener Moor anleggt worrn.

### Verwaltungsgeschicht

Vör 1852 weer de Oort in’n Kloosterbezirk Himmelpoorten von dat Amt Himmelpoorten un is denn na dat Amt Oosten wesselt. 1885 is de Oort denn Deel von’n Kreis Neehuus worrn, 1932 aver na’n Kreis Stood wesselt. Neelannermoor hett al jümmer to de Gemeen Neeland mit bihöört. An’n 1. Juli 1972 is de Gemeen Neeland denn Deel von de Gemeen Engelschopp worrn.

### Inwahnertall

### Religion

Neelannermoor is evangeelsch-luthersch präägt un höört to dat Kaspel von de Marienkark in Grootweurn.

För de Kathoolschen is de Hillig-Geist-Kark in Stood tostännig.

## Weertschop un Infrastruktur

För Neelannermoor is de freewillige Füürwehr Neeland mit tostännig.

### Verkehr

De eenzige Straat ut Neelannermoor rut is de *Moorstraat* na Neeland an de Landsstraat 113. De L&nbsp;113 löppt in’n Noordwesten över Grootweurn bi Oosten an de Bundsstraat 495 ran un in’n Süden över Bredenwisch na Himmelpoorten an de Bundsstraat 73.

De nächste Autobahn is de Autobahn 26 (Afsnidd Stood–Hamborg). De Opfohrt 2 Stood-Süüd liggt so 23 Kilometer in’n Süüdoosten von Neelannermoor an de B&nbsp;73. In Tokumst schall de A&nbsp;26 noch länger warrn un de A&nbsp;20 mit en Elvtunnel ünner de Elv dörföhren. Wenn beide Autobahnen boot warrt, denn draapt se sik veer Kilometer in’n Noordoosten von Neelannermoor in dat Dreeeck Drochters. De Fohrtweg na de Autobahn dör dat Kedener Moor warrt aver üm un bi 13 Kilometer lang.

De nächste Bahnhoff is so bi söven Kilometer wied weg in’n Süden de Bahnhoff Himmelpoorten an de Nedderelvbahn von Cuxhoben na Hamborg.

## Footnoten
Brinken

**Brinken** betekent

* Brinken, Gemeen in’n Landkreis Leer, Neddersassen,
* Brinken, Oort in de Gemeen Stuhr in’n Landkreis Deefholt, Neddersassen.

**Brinken** is de Familiennaam von

* Julius von den Brinken (1789–1846), düütschen Forstmann.
Christoph Bernhard Crusen

**Christoph Bernhard Crusen** (* 15. Dezember 1676 in Brinken; † 29. November 1744 in Bremen) weer en düütschen evangeelschen Theoloog.

Crusen is 1676 as Söhn von’n Pastoor Christoph Crusen (1639–1676) in Brinken boren. Later hett he Ünnerricht von sien Steefvader kregen, de ok Pastoor weer. Von 1686 af an weer he op de Doomschool Bremen un is 1690 an dat Athenaeum Bremen gahn. 1693 hett he sik för en Studium von de Theologie an de Universität Rostock inschreven un is 1695 an de Universität Helmstidde wesselt. 1697 weer he in Holland un denn Hoffmeester (Huuslehrer) in England. 1698 is he Sekretär von’n Gesandten von dat Kurförstendom Bruunswiek-Lümborg in London worrn. Von 1703 af an weer he Pastoor, toeerst in dat Damenstift Klooster Medingen, un is 1710 as Supperndent na Dannenbarg ropen worrn. 1724 hett em König Georg I. von Hannover to’n Generalsupperndent von de Generaldiözees Horborg maakt. 1725 is he as Nafolger von Gerhard Meier Supperndent an’n Bremer Doom worrn. He is 1744 na en Slaganfall doodbleven, den he op de Kanzel kregen hett. Sien Graff is tohoop mit dat von siene Fro in dat nöördliche Dwarsschipp in’n Bremer Doom.

Crusen hett 1705 Sophie Gertrud Riecke (21. Juni 1687–5. März 1743; Dochter von Levin David Riecke) freet.

## Warken

Crusen hett en Reeg theoloogsche un biograafsche Schriften schreven un ok Stücker wat Breven mit Gottfried Wilhelm Leibniz wesselt.

## Literatur

* Adolf E. Hofmeister: Christoph Bernhard Crusen u. a., in: Blätter der „Maus“, Heft 30, Die Gräber im Bremer St. Petri Dom, Folge 18, Bremen 2005, S. 11–26 (mit Porträt un Familientafel)
* Herbert Schwarzwälder: *[[Das Große Bremen-Lexikon]]*, Ergänzungsband A-Z. Edition Temmen, Bremen 2008, ISBN 978-3-86108-986-5

## Footnoten